Matti Hautamäki

Matti Antero Hautamäki () er ein finsk tidlegare skihoppar frå Uleåborg. Han vann ei rad medaljar, 13 i alt, i ulike internasjonale meisterskap mellom 2001 og 2010. Frå verdsmeistrakapar og olympiadar fekk han med seg to individuelle sølvmedaljar og to bronsemedaljar. Dessutan var han med på å verte verdsmeister i laghopp for Finland i 2003, og vann elles seks sølvmedaljar og to bronsemedaljar med ulike finske hopplag, flest medaljar saman med Janne Ahonen. Både i 2002 og i 2005 kom Hautamäki på tredjeplass i verdscupen i skihopping. Han sigra i 16 enkeltrenn i verdscupen. Også den to år eldre broren Jussi Hautamäki tevla internasjonalt i skihopping.

Aktiv
Matti Hautamäki vann i 2001 den fyrste av i alt ni internasjonale medaljar i laghopp for Finland. På finsk heimegrunn i Lahti fekk han VM-sølv saman med Risto Jussilainen, Ville Kantee og Janne Ahonen, to små poeng bakom verdsmeisterlaget frå Austerrike. Sesongen 2001/02 kom Hautamäki på andreplass i den tysk-austerrikske hoppveka. Same sesongen kom han på bronseplassen både i storbakken under vinter-OL og i VM i skiflyging.

I 2003 vann Hautamäki sølvmedaljen i storbakken under ski-VM i Val di Fiemme, der han også vart verdsmeister i laghopping. Mot slutten av same sesongen forbetra han verdsrekorden for lengste ståande skihopp tre gongar, siste gongen til 231 meter. Denne rekorden, som vart sett i Planica, var gjeldande verdsrekord til mars 2005, då Bjørn Einar Romøren forbetra rekorden til 239 meter i den same skiflygingsbakken.

Hautamäki vann den fjerde og siste individuelle hoppmedaljen under vinter-OL 2006, eitt poeng bak gullvinnaren Lars Bystøl frå Voss. Fire år seinare vann Hautamäki sin niande og siste lagmedalje med Finlands firemannslag under VM i skiflyging i Planica.

Medaljar og besteplasseringar i internasjonale meisterskap
VM 2001 i Lahti: Nr 9 i normalbakken
OL i Salt Lake City 2002: Bronsemedalje i storbakken
VM 2002 i Harrachov: Bronsemedalje i skiflyging
VM 2003 i Val di Fiemme: Sølvmedalje i storbakken
VM 2004 i Planica: Nr 7 i skiflyging
VM 2005 i Oberstdorf: Nr 6 i storbakken
OL i Torino 2006: Sølvmedalje i normalbakken 
VM 2006 i Kulm: Nr 11 i skiflyging
VM 2007 i Sapporo: Nr 15 i normalbakken
VM 2008 i Oberstdorf: Nr 14 i skiflyging
VM 2009 i Liberec: Nr 11 i storbakken
VM 2011 i Oslo: Nr 5 i storbakken

Medaljar i laghopp i internasjonale meisterskap
VM 2001 i Lahti: Sølvmedalje i normalbakken
OL i Salt Lake City 2002: Sølvmedalje i laghopp
VM 2003 i Val di Fiemme: Gullmedalje i laghopp i storbakken
VM 2004 i Planica: Sølvmedalje i laghopp i skiflyging
VM 2005 i Oberstdorf: Sølvmedalje i laghopp i storbakken
OL i Torino 2006: Bronsemedlaje i laghopp i storbakken 
VM 2006 i Kulm: Sølvmedalje i laghopp i skiflyging
VM 2008 i Oberstdorf: Sølvmedalje i laghopp i skiflyging
VM 2010 i Planica: Bronsemedalje i laghopp i skiflyging

Verdscupsigrar
 Nr.  Dato  Stad  Land 1.  2. desember 2000  Kuusamo  Finland 2.  19. januar 2002   Zakopane  Polen 3.  13. mars 2002  Falun  Sverige 4.  15. mars 2002  Trondheim  Noreg 5.  22. mars 2003  Planica  Slovenia 6.  23. mars 2003  Planica  Slovenia 7.  28. november 2003  Kuusamo  Finland 8.  23. januar 2004  Hakuba  Japan 9.  11. februar 2005  Pragelato  Italia 10.  6. mars 2005   Lahti    Finland 11.  8. mars 2005  Kuopio  Finland 12.  11. mars 2005  Lillehammer  Noreg 13.  13. mars 2005  Oslo  Noreg 14.  19. mars 2005  Planica  Slovenia 15.  28. januar 2006   Zakopane  Polen 16.  29. januar 2006   Zakopane  Polen

Hautamäki la opp som skihoppar i 2012.

Kjelder
Denne artikkelen bygger på «Matti Hautamäki» frå ,  den 1. desember 2012.  


Bakgrunnsstoff


Kategori:Finske skihopparar
Kategori:Verdsmeistrar i skihopping
Kategori:Olympiske sølvmedaljevinnarar for Finland
Kategori:Olympiske bronsemedaljevinnarar for Finland
Kategori:Olympiske medaljevinnarar i skihopping
Kategori:Medaljevinnarar under vinter-OL 2002
Kategori:Finske deltakarar under vinter-OL 2002
Kategori:Skihopparar under vinter-OL 2002
Kategori:Medaljevinnarar under vinter-OL 2006
Kategori:Finske deltakarar under vinter-OL 2006
Kategori:Skihopparar under vinter-OL 2006
Kategori:Finske deltakarar under vinter-OL 2010
Kategori:Skihopparar under vinter-OL 2010
Kategori:Deltakarar under Ski-VM 2001
Kategori:Deltakarar under Ski-VM 2003
Kategori:Deltakarar under Ski-VM 2005
Kategori:Deltakarar under Ski-VM 2007
Kategori:Deltakarar under Ski-VM 2009
Kategori:Deltakarar under Ski-VM 2011